KBANK จับมือแอร์เอเชีย รับเงินคืนเมื่อซื้อตั๋วผ่านคิวอาร์โค้ด
KBANK จับมือแอร์เอเชีย รับเงินคืน 200 บาท เมื่อซื้อตั๋วผ่านคิวอาร์โค้ด ถึง 30 เม.ย.61
5 เม.ย. 2561

นายสุวัฒน์ เตชะวัฒนวรรณา (ที่ 2 จากซ้าย) รองกรรมการผู้จัดการ ธนาคารกสิกรไทย จำกัด (มหาชน) หรือ KBANK และนายสันติสุข คล่องใช้ยา ผู้อำนวยการฝ่ายการพาณิชย์ สายการบินไทยแอร์เอเชีย ร่วมเปิดให้บริการคิวอาร์ โค้ด เพื่อรับชำระค่าตั๋วแอร์เอเชีย ณ ห้องจำหน่ายบัตรโดยสารแอร์เอเชียในท่าอากาศยานทั้ง 21 แห่ง รวมทั้ง สำนักงานขายแอร์เอเชีย หาดป่าตอง จังหวัดภูเก็ต
พร้อมจัดโปรโมชั่นพิเศษเพียงชำระผ่านคิวอาร์ โค้ดบนแอปพลิเคชัน K PLUS ของธนาคารกสิกรไทย ทุกยอดชำระมูลค่า 3,500 บาทต่อรายการ รับเงินคืน 200 บาท จนถึง 30 เมษายน 2561 นับเป็นความสำเร็จครั้งแรกของไทยที่ให้บริการรับชำระค่าตั๋วเครื่องบินผ่านคิวอาร์โค้ด ตอกย้ำการสร้างสังคมไร้เงินสดร่วมกัน